**МОДЕЛ УГОВОРА**

**УГОВОР О ОСИГУРАЊУ**

Закључен између:

**1.Стоматолошке Коморе Србије, Макензијева 81, Београд; матични број: 17701096 и ПИБ: 105333106 које, заступа директор спец. др стом. Милојко Јовановић ( у даљем тексту Наручилац)**

 **и**

**2. "\_\_\_\_\_\_\_\_\_\_\_\_\_\_\_\_\_" \_\_\_\_\_\_\_\_\_\_\_\_\_\_\_ ул. \_\_\_\_\_\_\_\_\_\_\_\_\_\_\_\_, бр. \_\_\_\_\_, матични број: \_\_\_\_\_\_\_\_\_\_\_\_, ПИБ: \_\_\_\_\_\_\_\_\_ које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (**у даљем тексту: Осигуравач**),

и са понуђачима из групе понуђача/са подизвођачима:

**а) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**б) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 *ако понуђач учествује у групи понуђача прецртати „са подизвођачима“,*

 *ако наступа са подизвођачима прецртати „са понуђачима из групе понуђача“ и*

 *попунити податке.*

**I ОСНОВНЕ ОДРЕДБЕ**

**1.1. Основ за закључење уговора**

**Члан 1.**

Уговорне стране сагласно констатују, да је:

Спроведен поступак јавне набавке услуге **Осигурање од професионалне одговорности** - чланова Стоматолошке коморе Србије, бр. ЈН 02/21, на основу Закона о јавним набавкама („Сл.гласник РС“ бр.91/2019) у отвореном поступку јавне набавке.

Да је Осигуравач доставио понуду бр.\_\_\_\_\_\_\_\_\_\_\_\_\_\_\_од\_\_\_\_\_\_ 2021. године, која је саставни део овог Уговора.

Да је директор Стоматолошке коморе Србије донео Одлуку о додели уговора бр.\_\_\_\_\_\_\_\_\_\_\_\_\_\_ од\_\_\_\_\_\_\_2021. Године.

 **Члан 2.**

Уговорне стране даље констатују, да имају узајамни интерес за међусобну сарадњу поводом пружања правне помоћи и правне заштите члановима Стоматолошке коморе Србије, поштовања интегритета доктора денталне медицине у РС, њихове професионалне слободе, те заштите и осигурања у складу са овим уговором. Свака уговорна страна дужна је да својим активностима на основу овог уговора штити интегритет и добро име друге уговорне стране и чланова Наручиоца.

**II ПРЕДМЕТ УГОВОРА**

**2.1. Предмет и осигурани случај**

 **Члан 3.**

 Предмет овог уговора је дефинисање генералних/општих и посебних услова осигурања доктора денталне медицине од професионалне одговорности, те на том основу дефинисање полисе осигурања.

 Предмет осигурања је процесуирање осигураних случајева, исплаћивање штете настале поводом рада доктора денталне медицине, под условима из овог уговора.

Погрешну радњу према овом уговору представља и недавање или неадекватно давање дужног објашњења пацијенту, које има за узрочну последицу погоршање здравственог стања пацијента.

 Осигурани случај је ненамерно направљена професионална грешка односно несавестан или нестручан поступак или пропуст доктора денталне медицине учињен у супротности са актуелним прописима и стандардима здравствене струке, а који је настао код превентивних, дијагностичких и терапеутских (куративних) поступака или рехабилитације пацијената и који има за последицу повреде тела или оштећење здравља.

**2.2 Осигурање**

 **Члан 4.**

Предмет овог уговора је осигурање од:

 Законске грађанско – правне одговорности доктора денталне медицине за штете настале услед повреде или оштећења здравља трећих лица које су проузроковане обављањем здравствене делатности доктора денталне медицине.

Стручне одговорности, где није дошло до повреде, него су настали само трошкови односно финансијска штета код пацијента, а то се односи и на случајеве, код којих није било испоштовано обавезно обавештавање и објашњење;

Осигурање покрива штете из делатности доктора денталне медицине који обављају у здравственим установама (у државној или приватној пракси) у складу са законом.

Осигурање покрива и штете, настале из било које урађене стоматолошке услуге у ургентим случајевима, када је доктор денталне медицине у професионалној обавези да интервенише, иако није на дужности.

**2.3. Стоматолошке услуге (делатности и покривање штете)**

 **Члан 5.**

Осигурање по овом уговору покрива све стоматолошке услуге и делатности (општих, специјалистичких и ужеспецијалистичких), узимајући у обзир званични предлог номенклатуре стоматолошких услуга које ће бити достављена Осигуравачу након потписивања уговора.

Осигурање покрива и штету, која је последица хируршких и нехируршких захвата искључиво естетског карактера. Покривање се у овим случајевима односи на стручни рад доктора денталне медицине у смислу нивоа професионалности обављене интервенције.

**2.4. Искључења од осигурања**

 **Члан 6.**

Осигуравач мора да покрива штету насталу из свих делатности доктора денталне медицине осим оних штета које су настале због:

- одговорности осигураника за намерно проузроковану штету;

- уобичајне стручне радње доктора стоматологије које имају као неизбежну последицу штету

**2.5. Осигураници**

 Осигурани су сви доктори денталне медицине, који имају важећу лиценцу Стоматолошке коморе Србије, редовно плаћају чланарину и обављају здравствену делатност.

Осигурани су и сви, доктори денталне медицине који се упишу у Именик Стоматолошке коморе Србије и стекну лиценцу у току важења предметне полисе осигурања. Наручилац задржава право да врши корекцију броја чланова, у складу са динамиком уписаних члановa. Листа осигураних доктора денталне медицине води се у Огранцима Стоматолошке коморе Србије, а штампа се једино за случај потребе доказивања регистрације доктора денталне медицине, на писани захтев осигуравача.

 Осигурање престаје доктору денталне медицине, коме је привремено одузета лиценца, неизмиривањем плаћања чланарине и престанка обављања здравствене делатности.

 За евиденцију статуса осигураног доктора денталне медицине примењују се листе које се воде у Огранцима Стоматолошке коморе Србије и садрже име, презиме и број лиценце. На месечном нивоу достављају се Седишту СКС. Осигуравач у сваком потенцијалном случају – одштетном захтеву, у Стоматолошкој комори Србије проверава чланство и издату лиценцу.

 На дан објављивања jaвног позива у предметном поступку јавне набавке, у листама осигураних доктора денталне медицине које се воде у Огранцима Стоматолошке коморе Србије има 7.065 чланова.

**2.6. Територијално и временско важење осигурања**

 **Члан 7.**

Ово осигурање покрива штете проузроковане активношћу доктора денталне медицине на територији Републике Србије.

**Члан 8.**

Ово осигурање покрива штету проузроковану стручном грешком, која се деси за догађаје настале у периоду осигурања, за најмање 3 (три) године по истеку уговора. Апсолутна застара најмање 5 (пет) година од истека календарске године у којој је полиса истекла.

**III ОСИГУРАНА СУМА, ПРЕМИЈА И МЕНИЦА ЗА ДОБРО ИЗВРШЕЊЕ ПОСЛА**

**3.1. Осигурана сума**

 **Члан 9.**

Сума осигурања по штетном догађају - крајња обавеза за штете на лицима и стварима најмањеизноси најмање 4000 (четирихиљаде) евра, по једном доктору денталне медицине. Укупна сума осигурања по доктору денталне медицине – најмање 2 суме осигурања по штетном догађају.

 -Учешће осигураника у свакој штети – франшиза: 100,00 € за настале штете до износа до 1.000,00 €, односно **10%** од износа за настале штете које су изнад 1.000,00 €

- Максимална годишња премија по члану стоматологу, износи 10,00 € по средњем курсу НБС.

Осигуравач ће исплатити накнаду из осигурања за све осигуране случајеве који су наступили током једне године осигурања, а највише двоструки износ уговорене суме осигурања (агрегатни лимит).

**3.2. Премија**

 **Члан 10.**

 Укупна премија за све осигуране докторе денталне медицине Наручиоца за време важења полисе осигурања и важности осигурања по овом уговору износи \_\_\_\_\_\_\_\_\_\_\_\_\_ динара без пореза на премију осигурања.

Укупна премија за све осигуране докторе денталне медицине за време важења полисе осигурања и важности осигурања по овом уговору износи \_\_\_\_\_\_\_\_\_\_\_\_\_ динара са порезом на премију осигурања.

 Плаћање премије из претходног става овог члана врши се у року од \_\_\_\_\_\_\_ дана од дана достављања фактуре, а након закључења овог уговора и достављања полисе на адресу Наручиоца.

Наручилац може након закључења уговора повећати обим предмета набавке, с тим да се вредност уговора мора да буде мања од 10 % од укупне вредности уговора, уколико за то постоје оправдани разлози.

**3.3. Кумулативна сума осигурања**

 **Члан 11.**

Кумулативна сума осигурања, укупна обавеза за период трајања осигурања износи 750.000,00 Еура.

 Осигуравач, обавезан је да, на дан потписивања уговора, као средство финансијског обезбеђења за добро извршење посла преда Наручиоцу:

Осигуравач се обавезује да приликом закључења уговора достави Наручиоцу 1 (једну) бланко сопствену меницу, као средство финансијског обезбеђења за добро извршење посла, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за потписивање, а уз исту мора бити достављено прописно сачињено, потписано и оверено менично овлашћење – писмо, са назначеним износом од 10% од укупне вредности уговора без пореза на премију неживотних осигурања, са клаузулом „без протеста“ и „по виђењу“ на име доброг извршења посла и плаћање уговорне казне.

Уз меницу мора бити достављена копија картона депонованих потписа овлашћених лица за потписивање налога за пренос средстава који је издат од стране пословне банке коју понуђач наводи у меничном овлашћењу – писму и захтев за регистрацију меница, оверен од пословне банке. Рок важења менице је 13 (тринаест) месеци од дана обостраног потписивања уговора.

Ако се за време трајања уговора промене рокови за извршење уговорне обавезе, важност менице мора да се продужи.

Наручилац ће уновчити меницу у случају да понуђач не изврши своју уговорну обавезу у року и на начин предвиђен уговором.

 Уколико изабрани Осигуравач не обезбеди и не преда Наручиоцу средство обезбеђења за добро извршење посла на дан потписивања уговора, Наручилац задржава право да потпише уговор са следећим најбоље рангираним понуђачем.

У случају да Осигуравач не достави меницу из става 2. овог члана Стоматолошкој комори Србије ће у целости наплатити бланко соло меницу за озбиљност понуде.

**IV ДУЖНОСТИ ОСИГУРАВАЧА У ОСИГУРАНОМ СЛУЧАЈУ**

 **Члан 12.**

Осигуравач мора да оцени сваки појединачан одштетни захтев, како по основу тако и по висини. У оправданим случајевима и у оправданој висини осигуравач мора одштетни захтев да прихвати, а у случају да одштетни захтев оцени као неоправдан ( по основу или по висини), мора да обезбеди о свом трошку правну помоћ и правну заштиту за одбрану осигураника.

 Осигуравач покрива до висине осигуране суме и парничне трошкове, које има осигураник и могућу његову штету због евентуално пресуђене накнаде трошкова оштећеном.

 Осигуравач је дужан да изврши исплату одштете у року од 15 дана од дана, када је примио сву документацију и податке, који су били основ за његово одлучивање о самом захтеву (по основу и по висини).

 **Члан 13.**

 Осигурана сума представља горњу границу обавезе по поједином осигураном случају, без обзира на број оштећених лица и без обзира на врсту одштете. У осигурану суму убраја се и евентуална камата и трошкови парничног поступка у вези са одговорношћу осигураника.

**V ДУЖНОСТИ ОСИГУРАНИКА У ОСИГУРАНОМ СЛУЧАЈУ**

 **Члан 14.**

 Осигураник мора да обавести осигуравача и Наручиоца о постојању примера осигураног случаја. Осигураник има право да достави осигуравачу сопствену писану изјаву у вези са осигураним случајем.

 Осигураник даје осигуравачу овлашћење да у његово име даје изјаве, које су примерене у поступку решавања осигураног случаја.

**VI УГОВОР, ОПШТИ И ПОСЕБНИ УСЛОВИ ОСИГУРАЊА**

**6.1. Примена општих и посебних услова**

 **Члан 15.**

 Уговорне стране се слажу да се одредбе овог Уговора примењују као и општи или посебни услови, као и клаузуле, које има осигуравач за осигурање доктора денталне медицине од професионалне одговорности.

**VII ОБАВЕЗНЕ ДОПУНСКЕ ПОГОДНОСТИ ЗА ОСИГУРАНИКЕ**

 **Члан 16.**

**7.1. Допунске погодности за чланове Наручиоца**

 Осигуравачи су у обавези да понуде члановима Наручиоца да на основу овога осигурања код понуђача могу закључити и своја лична осигурања са попустом од минимум 10% и то за: осигурање непокретне имовине, осигурање стоматолошке опреме, осигурање осигураника и лица запослених код осигураника од незгоде, односно са попустом од минимум 15% за: каско осигурање, путно-здравствено осигурање и додатно индивидуално осигурање од професионалне одговорности и тај додатни износ сами уплаћују.

**VIII ДОПУНСКА ПОГОДНОСТ ЗА НАРУЧИОЦА**

**8.1. Допунска погодност за Наручиоца**

 Осигуравач одобрава додатна новчана средства Наручиоцу у циљу унапређења услуга осигурања и за едукацију свих чланова Наручиоца у износу од \_\_\_\_\_\_\_\_\_\_\_\_\_\_\_ динара.

**IX ЛИЧНИ ПОДАЦИ И ЧУВАЊЕ ПОСЛОВНЕ ТАЈНЕ**

**9.1. Измена личних података међу уговорним странама.**

 **Члан 17.**

 Наручилац дозвољава, да се за сврху реализације овог Уговора осигуравач упозна са оним личним подацима из листа осигураних доктора денталне медицине које се воде у Огранцима Стоматолошке коморе Србије који су неопходно потребни за спровођење осигурања од професионалне одговорности. Листе садрже име, презиме и број лиценце доктора денталне медицине и корекција истих се врши на месечном нивоу.

Наручилац се обавезује да ће ове податке да преда на коришћење осигуравачу, а које он може да користи искључиво за потребу реализације овог Уговора. Осигуравач је дужан да чува те податке за време трајања овог Уговора, а и после истека важности овог Уговора.

 О свакој пријави односно одштетном захтеву Осигуравач мора да обавести Наручиоца. Осигуравач је дужан да редовно у року од 15 дана после сваког тромесечног раздобља трајања уговора извести Наручиоца писаним путем о статистичким подацима у вези са одштетним захтевима. Ти подаци треба да садрже: име доктора денталне медицине, име оштећеног лица односно пацијента, податке у вези са одштетним захтевом и број, врсте и висине изплаћених сума по случајевима.

**8.2. Чување личних података**

**Члан 18.**

 Уговорне стране су сагласне и обавезују се да ће све личне податке до којих дођу, а нарочито личне податке осигураника, користи рестриктивно, односно само у функцији реализације овог Уговора о осигурању.

 Уговорне стране морају да се придржавају свих прописа у вези заштите личних података.

**8.3. Чување пословне тајне**

 **Члан 19.**

 Осигуравач и Наручилац обавезују се, да ће све међусобне договоре, податке и документацију из овог Уговора чувати као пословну тајну.

 Осигуравач се такође обавезује, да неће користити податке у друге комерцијалне сврхе и да неће прослеђивати податке било којој трећој особи, а која није укључена у реализацију овог Уговора.

 Дужност чувања пословне тајне траје и после истека овог уговора.

**X КОМУНИКАЦИЈА И ОВЛАШЋЕНА ЛИЦА**

 **Члан 20.**

 Сви оперативни и други договори у вези са овим Уговором и његове реализације морају бити у писаном облику.

 Документи и изјаве који се дају у одређеним роковима у складу са овим Уговором, шаљу се препорученим писмом.

 Лице одговорно за праћење и реализацију извршења уговорних обавеза Наручиоца је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, телефон број\_\_\_\_\_\_\_\_\_\_\_\_\_\_\_\_\_\_\_, електронска пошта: \_\_\_\_\_\_\_\_\_\_\_\_\_\_\_\_\_. ***попуњава Наручилац***).

Лице одговорно за праћење и реализацију извршења уговорних обавеза Осигуравача је \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, телефон, електронска пошта:\_\_\_\_\_\_\_\_\_\_\_\_\_\_\_\_\_\_\_\_ (***попуњава Осигуравач***).

**XI ТРАЈАЊЕ УГОВОРА**

**Члан 21.**

 Овај уговор закључује за период од једне године, са почетком од \_\_\_\_\_\_\_\_2021. до \_\_\_\_\_\_\_\_\_2022. године.

**XII ЗАВРШНЕ ОДРЕДБЕ**

**Члан 22.**

 Потписници овог Уговора сагласни су да ће све спорове из овог уговора прво и пре свега решавати мирним путем тако да се договарају. Ако и после покушаја постизања договора није могуће да се спор реши споразумно, за решавање спора надлежан је стварно надлежан суд у Београду.

**Члан 23.**

 На права и обавезе који нису одређени овим уговором о осигурању, овим условима или посебним писаним договорима, примењују се диспозитивне одредбе Закона о облигационим односима.

**Члан 24.**

Овај уговор ступа на снагу даном потписивања од стране овлашћених представника обе уговорне стране и састављен је у 4 (четири) истоветна оригинала, за сваку уговорну страну по 2 (два) примерка.

У Београду, \_\_\_\_\_\_\_\_\_\_\_\_\_ 2021. године

**За Наручиоца** **За Осигуравача** Директор

Стоматолошке коморе Србије

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Спец.др стом. Милојко Јовановић